તમન્નાને શાની બીક! વરસાદની! ના.. ના.. વરસાદતો એને ગમતો હતો, પણ સમયસર ઘરે પહોંચવું જરૂરી હતું. તમન્નાએ પોતે જ પસંદ કરેલી જીંદગીના ભાગ રૂપે સ્તો…. હજુ એ ટેક્સી બુક કરી શકે એ પહેલા જ વરસાદ તો ધોધમાર વરસવો શરૂ થઇ ગયો.. અહી પાસેના એક વૃક્ષે પોતાની જવાબદારી નિભાવી.. જે જાત એને સાચવવા માં વામણી સાબિત થાય છે એને એણે ફરી એકવાર મદદ કરી, ઓથ આપીને… એના સ્વભાવગત લક્ષણ મુજબ. તમન્ના એક ઝાડની ઓથે ઊભી રહી.